cyanic-selkie/wikianc huggingface dataset:
(1396) Աուտենիքուա
Արտաքին հղումներ
Կատեգորիա:Ամներիսի ընտանիքի աստերոիդներ Կատեգորիա:1936 թվականին հայտնաբերված աստղագիտական մարմիններ Կատեգորիա:Սիրիլ Ջեքսոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հոծ միջավայրի մեխանիկա
Մեխանիկա հոծ միջավայրի, մեխանիկայի բաժին, որն ընդգրկում է հիդրո-աերոմեխանիկա, գազային դինամիկա, առաձգականության տեսություն և պլաստիկության տեսություն ենթաբաժինները, ինչպես նաև մի շարք այլ տեսություններ։ Հոծ միջավայրի մեխանիկան դիտարկում է նյութը որպես անընդհատ միջավայր՝ անտեսելով նյութի ընդհատ կաոուցվածքը (մոլեկուլային, ատոմային)։ Հոծ միջավայրի մեխանիկայում ուսումնասիրվում են նյութի մակրո-ծավալները և այնպիսի երևույթներ, որոնց համար էական են միայն միջավայրի վիճակը բնութագրող պարամետրերի (շարժման արագություններ, լարումներ, ջերմաստիճան) միջինացված արժեքները։ Հոծ միջավայրի մեխանիկայի բոլոր ենթաբաժիններն օգտվում են շարժման (կամ հավասարակշռության), միջավայրի անխզելիության, էներգիայի պահպանման հավասարումներից, ինչպես նաև միջավայրի մասնակի ֆիզիկական հատկությունները բնութագրող որոշիչ հավասարումներից։ Բացի թվարկած հավասարումների համակարգից, կոնկրետ խնդիրները բնութագրվում են միջավայրի վիճակի սկզբնական և եզրային պայմաններով։ Հոծ միջավայրի մեխանիկան լայն կիրառություն ունի ֆիզիկայի և տեխնիկայի տարբեր բնագավառներում։
Կատեգորիա:Հոծ միջավայրերի մեխանիկա
Չերնովո (գյուղ, Կադույսկի շրջան)
Չերնովո (Черново), գյուղ Ռուսաստանի Վոլոգդայի մարզի Կադույսկի շրջանի կազմում։
Բնակչությունը 2002 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վոլոգդայի մարզի Կադույսկի շրջանի բնակավայրեր
Լանջառ
Լանջառ (նախկին անվանումը` Բիրալու), գյուղ Հայաստանի Հանրապետության Արարատի մարզի Արարատի տարածաշրջանում, մարզկենտրոնից 55 կմ հարավ-արևելք։ Բարձրությունը ծովի մակերևույթից կազմում է 1800 մ։ Գյուղը հիմնադրվել է 1873 թվականին։
Նախկինում Բիրալու անվան տակ ընդգրկված է եղել Ցարական Ռուսաստանի Երևանի նահանգի Երևանի գավառում։ Խորհրդային տարիներին մասն է կազմել Հայկական ԽՍՀ Երևանի գավառի, իսկ 1930 թվականից` Վեդու (1968 թվականից` Արարատի) շրջանի։ Վերանվանվել է Լանջառ 1968 թ. հուլիսի 3-ին։ 1995 թվականից մտնում է ՀՀ Արարատի մարզի մեջ։
Բնակչություն
Ըստ ՀՀ 2011 թ. մարդահամարի արդյունքների` Լանջառի մշտական բնակչությունը կազմել է 204, առկա բնակչությունը` 198 մարդ ։ Բնակիչները հայեր են, որոնց մի մասի նախնիները գաղթել են Խոյի և Սալմաստի գավառներից 1828-1829 թթ., մի մասը` Մարտունու շրջանի Երանոս և այլ գյուղերից 1940-50-ական թթ. ։ Լանջառի բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է հացահատիկի մշակությամբ և անասնապահությամբ։
Պատմամշակութային կառույցներ
Գյուղից 1 կմ հարավ-արևմուտք գտնվում է մ.թ.ա. 2-րդ-1-ին հազարամյակներին վերագրվող ամրոց։
Ծանոթագրություններ
Կատեգորիա:Արարատի մարզի գյուղեր Կատեգորիա:1873 թվականին հիմնադրված բնակավայրեր
Մանուել Ֆրանկո
Մանուել Ֆրանկո (Manuel Franco, ), իրավաբան, դատավոր և պարագվայական քաղաքական գործիչ, երկրի նախագահ 1916 թվականի օգոստոսի 15-ից մինչև իր մահը, որը տեղի է ունեցել սրտամկանի ինֆարկտից, իր աշխատանքային կաբինետում, 1919 թվականի հունիսի 5-ին։ Սահմանադրության համապատասխան կետի համաձայն՝ նրան հաջորդել է փոխնախագահ Խոսե Պեդրո Մոնտերոն  ։
Գրականություն
Կատեգորիա:1875 ծնունդներ Կատեգորիա:1919 մահեր Կատեգորիա:Հունիսի 5 մահեր Կատեգորիա:Իրավաբանական գիտությունների դոկտորներ Կատեգորիա:Պարագվայի քաղաքական գործիչներ
Ռապլա
2011 թվականի տվյալներով քաղաքում բնակվում էր 5202 մարդ։
Արտաքին հղումներ
Կատեգորիա:Էստոնիայի Ռապլամաա նահանգի Ռապլա շրջանի բնակավայրեր Կատեգորիա:Էստոնիայի քաղաքներ
Գաբրիել Արևյան
Գաբրիել Արևյան (Գաբրիել Խաչատուրի Ալավերդյան, ), հայ արձակագիր, լրագրող։ ԽՍՀՄ գրողների միության անդամ 1950 թվականից։
Կենսագրություն
Ծնվել է Գորիսի շրջանի (այժմ՝ Սյունիքի մարզ) Քարահունջ գյուղում։ 1940 թվականին ավարտել է Երևանի պետական համալսարանի բանասիրական ֆակուլտետը։ Եղել է Ղափանի (այժմ՝ Կապան) «Պղնձի համար» (1938-1945 և 1964-1956) և Լենինականի «Բանվոր» (1951-1953) թերթերի խմբագիր։ 1956-1968 թվականներին աշխատել է Երևանի ռադիոկոմիտեում։ Մահացել է Երևանում ։ ԽՄԿԿ անդամ 1947 թվականից։
Բացի իր Գաբրիել Արևյան գրական անունից՝ օգտագործել է հետևյալ ծածկանունները՝ Ա., Ա. Գ., Գաբրիել Արևելցի, Գ., Թղթակից ։
Ծանոթագրություններ
Կատեգորիա:20-րդ դարի արևելահայ արձակագիրներ Կատեգորիա:Հայ խմբագիրներ Կատեգորիա:Հայ լրագրողներ Կատեգորիա:ԽՍՀՄ գրողների միության անդամներ
Գուբնիկ (գյուղ, Գայսինի շրջան)
Գուբնիկ (Губник), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1400 թվականին։
2001 թվականի տվյալներով Գուբնիկ գյուղում բնակվում էր 2 055 մարդ։ Բնակավայրը զբաղեցնում է 6518 կմ² տարածք։ Բնակչության խտությունը կազմում էր 315,28 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Գայսինի շրջանի բնակավայրեր Կատեգորիա:Ուկրաինայի գյուղեր Կատեգորիա:1400 թվականին հիմնադրված բնակավայրեր
Նախագծման ձևանմուշներ
Նախագծման ձևանմուշները ծրագրային ապահովման ճարտարագիտության մեջ համարվում են բազմակի օգտագործման լուծումներ հաճախակի հանդիպող խնդիրների համար։ Նախագծման մոդելը ավարտուն դիզայն չէ, որ կարելի է վերցնել ու օգտագործել ելակետային կամ մեքենայական կոդերի մեջ։ Դա լոկ նկարագրություն է կամ մոդել, թե ինչպես կարելի է լուծել խնդիրը տարբեր իրավիճակների դեպքում։ Ծրագրեր կամ համակարգեր նախագծելիս մոդելների օգտագործումը համարվում է լավագույն պրակտիկա։
Որպես կանոն օբյեկտ կողմնորշված նախագծման մոդելները ցույց են տալիս դասերի և օբյեկտների փոխհարաբերությունները՝ առանց նշելու նախագծին մասնակցող դասերի կամ օբյեկտների վերջավոր թիվը։ Օբյեկտ կողմնորշված ծրագրավորման մեջ կիրառություն չունեն այն մոդելները, որոնք ունեն փոփոխական վիճակներ։
Նախագծման մոդելները տեղադրվում են մոդուլների և փոխկապվածությունների շրջաններում։ Ավելի բարձր մակարդակներում կիրառում են ճարտարապետական մոդելները, որոնք չափերով ավելի մեծ են և սովորաբար նկարագրում են պատկերի ամբողջ տեսքը իրեն հետևող համակարգերով ։
Պատմություն
Մոդելները որպես ճարտարապետական հասկացողություն առաջին անգամ ծագել է Քրիստոֆեր Ալեքսանդրի (1977/79) կողմից։ 1987 թ.-ին Քենտ Բեքը և Ուորդ Կանինգհեմը սկսեցին փորձեր կատարել մոդելները ծրագրավորման ոլորտում օգտագործելու համար և նույն թվականին իրենց արդյունքները ներկայացրեցին OOPSLA կոնֆերանսին ։ Հաջորդ տարիներին Բեքը, Կանինգհեմը և այլք հետևում էին այս գործին։
Նախագծման մոդելները ինֆորմատիկայի մեջ կիրառություն գտավ Նախագծման մոդելներ. Օբեյկտ կողմնորոշված ծրագրավորման մեջ բազմակի օգտագործման տարրեր գրքի հրատարակումից հետո, որը լույս տեսավ 1994 թ.-ին։ Գրքի հեղինակները չորս հոգի են և իրենց անվանում են "Gang of Four" (Չորսի բանդա), որի պատճառով էլ գիրքը հաճախ անվանում են "GoF" (ԳօՖ)։ Այդ նույն տարում տեղի ունեցավ առաջին "Ծրագրավորման լեզուների մոդելներ" կոնֆերանսը, իսկ հաջորդ տարում "Portland Pattern Repository", որը զբաղվում էր ծրագրավորման մոդելների փաստագրումներով։
Չնայած նրան, որ նախագծման մոդելները երկար տարիներ կիրառություն ունեին, բայց պահանջվեց մի քանի տարի դրանց սահմանման և դասակարգման համար ։
Պրակտիկա
Նախագծման մոդելները, արդեն իսկ թեսթավորված լինելով հանդերձ, կարող են արագացնել ծրագրի նախագծման պրոցեսը ։ Բացի այդ նման մոդելների օգտագործումը ծրագրի կոդը դարձնում են ավելի ընթեռնելի և ճարտարապետական տեսանկյունից ավելի պարզ բոլոր այն ծրագրավորողների համար, ովքեր արդեն իսկ ծանոթ են նախագծման մոդելներին։
Ըստ սահմանման, ամեն մի ծրագրի մեջ նախագծման մոդելները պետք է ենթածրագրավորվեն։ Որոշ հեղինակներ դա դիտարկում էին որպես ավելորդ քայլ, քանի որ նախագծման մոդելներ օգտագործելիս անընդհատ վերասահմանման խնդիր էր առաջ գալիս։ Դրա համար Մեյերը և Արնոութը նախագծման մոդելների երկու երրորդը մասնակի կամ ամբողջական տեսքով ենթարկեցին կոմպոնենտիզացման ։
Նախագծման մոդելները ապահովում են ընդհանուր լուծումներ, նրանք փաստաթղթավորված են և կապված չեն կոնկրետ խնդրի հետ։
Կառուցվածք
Նախագծման մոդելները բաղկացած են մի քանի բաժիններից։ Հատուկ ուշադրության են արժանի Կառուցվածք, Մասնակիցներ և Համագործակցություն բաժինները։ Այս բաժինները նկարագրում են «նախագծի եղանակ», որ ծրագիր ստեղծողը կարող է պատճենել և հարմարեցնել իր ծրագրի կոդում, մոդելում նկարագրված խնդիրը լուծելու համար։ Միկրոճարտարապետությունն իրենից ներկայացնում ծրագրային բաղադրիչների (օրինակ դասեր, մեթոդներ և այլն) հավաքածու և փոխհարաբերություններ միմյանց միջև։
Նախագծողներն նախագծման մեթոդն իրենց ծրագրերում կիրառում են միկրոճարտարապետության նախատիպը ներդնելով։ Դա իր հերթին նշանակում է, որ տվյալ կոնստրուկցիայում միկրոճարտարապետությունը կունենա այնպիսի կառուցվածք և կազմավորում, որը բնորոշ է ընտրված մեթոդի եղանակին։
Դոմեին-բնորոշ մոդելներ
Ձեռնարկվել է անգամ դոմեին բնորոշ նախագծման մոդելների նախագծումը։ Մոդելներում կիրառություն են գտել ինչպես հին, այնպես էլ նոր նախագծման մոդելներ։ Մոդելներն իր մեջ ընդգրկում են օգտագործման ինտերֆեյսի ինֆորմացիայի վիզուալիզացման, նախագծի անվտանգության , "անվտանգության օգտագործման" , Web նախագծերի և բիզնես նախագծերի մոդելներ։
В лесу родилась ёлочка
В лесу родилась ёлочка (թարգմ․՝ Անտառում է ծնվել եղևնին) (1903—1905), ռուսական սուրբծննդյան ամենահայտնի երգերից մեկը, որը ԽՍՀՄ-ում դարձել է ամանորյա։ Բառերի հեղինակը Ռաիսա Կուդաշևան է, երաժշտության հեղինակը` Լեոնիդ Բեկմանովը։
Նախագծման ձևանմուշներ
Ծանոթագրություններ
Կատեգորիա:Ծրագրավորում Կատեգորիա:Նախագծման մոդելներ
В лесу родилась ёлочка
2015 թվականին «Русский репортёр» ամսագրի անցկացրած սոցիոլոգիական հարցման արդյունքում երգի բառերը Ռուսաստանում 100 ամենատարածվածներից գրավել են 29-րդ տեղը։ Ցանկում ներառված են եղել ռուսական և համաշխարհային դասական ստեղծագործություններ ։
Երգի բառեր
Անտառում է ծնվել եղևնին, Անտառում է մեծացել, Ամառ, ձմեռ սլացիկ Միշտ կանաչ է այն եղել։
Բուքն էր նրան օրոր երգում. «Քնի՛ր, եղևնի, քնի՛ր» Ցուրտը` փաթիլով ծածկում, «Տես, դու հանկարծ մի մրսիր»։
Գորշ ու վախկոտ նապաստակը Եղևնու տակ թռչկոտում, Իսկ գայլը զայրացած, Կայտառորեն վազվզում
Ձյունն անտառում ոտքի տակ Ճռճռում է անընդհատ, Ձին էլ կաղ ոտքերով Շտապում է, վազվզում։
Ձիու վրա բարձած Ցախ է տանում ծերունին, Որ կտրել է արմատից Նա մեր եղևնին։
Հիմա զուգված-զարդարված Մեր տոնին ես եկել Մանուկներին խինդ, ծիծաղ, Ուրախություն ես բերել։
Հանդիպում են վերջին քառատողի տարբեր տարբերակներ, որոնք սկսվում են «теперь ты здесь, нарядная…», «и вот она, нарядная…» կամ «теперь она, нарядная…» տողերով։
Հեղինակային հարցեր
Երաժշտության հեղինակների վերաբերյալ որոշ կասկածներ կան։ Շվեդական սուրբծննդյան «Nu tändas tusen juleljus» («Վառվում են սուրբծննդյան հազարավոր մոմեր») երգը նմանատիպ մեղեդի ունի, սակայն կոմպոզիտոր և բանաստեղծուհի Էմի Քյոլերի կողմից գրվել է ռուսական տարբերակից մի քանի տարի առաջ, 1898 թվականին։
Ըստ մեկ այլ վարկածի, երաժշտությունը գերմանական ժողովրդական է, որը հայտնի է 19-րդ դարի սկզբից։ Այն օգտագործվել է, օրինակ, 1819 թվականի գերմանական «Wir hatten gebauet ein stattliches Haus» ուսանողական երգում, որտեղ մեղեդին նշվել է որպես Թյուրինգյան մոտիվ։
Արտաքին հղումներ
Կատեգորիա:Խորհրդային երգեր Կատեգորիա:Ռուսերեն երգեր Կատեգորիա:Ամանոր
Չեզի
Չեզի (հունգարերեն` Csézy, ամբողջական անունը` Էրժբեթ Չեզի (Erzsébet Csézi), ), հունգարացի երգչուհի, ով 2008 թվականին Candlelight երգով ներկայացրել է Հունգարիան Եվրատեսիլ 2008 երգի մրցույթումCandlelight և մրցույթի կիսաեզրափակիչ փուլում զբաղեցրել է 19-րդ հորիզոնականը։
Արտաքին հղումներ
Կատեգորիա:Հունգարացի երգիչներ Կատեգորիա:1979 ծնունդներ Կատեգորիա:21-րդ դարի երգչուհիներ
Գադու Բրավու
Գադու Բրավու (Gado Bravo), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի գյուղատնտեսական շրջան (մարզ)ում։ Մտնում է Ումբուզեյրուի գավառի կազմի մեջ։ Բնակչությունը կազմում է 8363 մարդ՝ 2006 թվականի տվյալներով։ Գրավում է 192,424 կմ2 տարածք։ Բնակչության խտությունը՝ 43,5 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Եվրատեսիլ 2013 երգի մրցույթ
«Եվրատեսիլ 2013 երգի մրցույթը» եղել է Եվրատեսիլի հերթական 58-րդ մրցույթը։ Մրցույթը տեղի է ունենեցել շվեդական Մալմյո քաղաքում 2013 թվականի մայիսի 14–ին, 16–ին և 18-ին։ Շվեդիան հնարավորություն է ստացել հյուրընկալելու մրցույթը այն բանից հետո, երբ 2012-ին Ադրբեջանի մայրաքաղաք Բաքվում կայացած Եվրատեսիլ 2012 երգի մրցույթում Շվեդիան ներկայացնող Լորինը իր «Euphoria» երգով հաղթեց՝ հավաքելով 372 միավոր։
2013 թվականի մրցույթին մասնակցել են 39 երկիր՝ Հայաստանը վերադարձել է 1 տարվա բացակայությունից հետո, իսկ Բոսնիա և Հերցեգովինան, Պորտուգալիան, Սլովակիան և Թուրքիան հայտարարել էին, որ չեն մասնակցի մրցույթին։
Եվրատեսիլ 2013-ի հաղթող ճանաչվեց Դանիան ներկայացնող Էմիլի դը Ֆորեսթը իր «Only Teardrops» երգով, ով հավաքեց 281 միավոր։ Երկրորդ հորիզոնականում հայտնվեց Ադրբեջանի ներկայացուցիչը, իսկ լավագույն եռյակը եզրափակեց Ուկրաինան։
Անցկացման վայր
2012 թվականի հուլիսի 8-ին շվեդական SVT հեռուստաընկերությունը հայտարարեց որ Եվրատեսիլ 2013-ի հյուրընկալող քաղաքը կլինի Մալմյոն, իսկ մրցույթը կանցկացվի Մալմյո Արենայում։ Մինչև սա Շվեդիայում արդեն 4 անգամ անցկացվել էր Եվրատեսիլը՝ 1975, 1985, 1992 և 2000 թվականներին, իսկ Մալմյո Արենայում երկրորդ անգամ կանցկացվի մրցույթը (առաջին անգամ անցկացվել էր 1992-ին) ։
Ընտրական փուլ
SVT հեռուստաընկերության ներկայացուցիչ Էվի Հեմիլտոնը հայտարարեց, որ Եվրատեսիլ 2013-ը անցկացվելու է կամ Ստոքհոլմի Ֆրենդս Արենայում, կամ Մալմյոյի Մալմյո Արենայում, կամ էլ Գոթեբորգի Սկանդինավիյում և Շվեդական ցուցահանդեսի կենտրոն արենաներից մեկում։
SVT-ն քննարկում էր մի քանի տարբերակներ մրցույթի հյուրընկալման հետ կապված։ Տարբերակներից մեկը այն էր, որ մրցույթը տեղի կունենա երեք տարբեր քաղաքներում. Կիսաեզրափակիչները՝ Գոթեբորգում և Մալմյոյում, իսկ եզրափակիչը՝ Ստոքհոլմում։
Հունիսի 20-ին հայտարարվեց, որ Գոթեբորգը չի ընդունի մրցույթը իսկ հուլիս 8-ին պաշտոնապես հայտարարվեց որ մրցույթը կանցկացվի Մալմյո Արենայում ։
Ֆորմատ
2013 թվականի մրցույթում ժյուրիի և հեռուստադիտողի քվեարկության համադրությունը չի փոխվել, սակայն յուրաքանչյուր երկրի ժյուրի ի տարբերություն նախորդ տարիների պետք է գնահատի բոլոր երգերը բացի իրենց երգից և արդյունքում բոլոր ժյուրիների ձայները և հեռուստադիտողի քվեարկության արդյունքները գումարվում են իրար և ստացվում է թոփ։ Երգը որը կստանա ամենաբարձր գնահատականը դա 12 միավորն է, իսկ տասնյակը եզրափակող երգը կստանա 1 միավոր։
Մրցույթի հեռարձակման պաշտոնական հովանավորներն են եղել TeliaSonera հեռահաղորդակցման ընկերությունը և գերմանական Schwarzkopf կոսմետիկայի ընկերությունը։ Մրցույթի մյուս հովանավորներն են՝ IsaDora դիմահարդարման ընկերությունը, ICA սուպերմարկետը և Tetra Pak ընկերությունը։
Սարահ Դավն Ֆայները նույնպես իր մասնակցությունն է ունեցել մրցույթում։ Նա մրցույթային 3 օրերի ընթացքում հեռուստադիտողներին ներկայացել է որպես Լիդա Վուդրուֆի զվարճալի նմանակող։ Իսկ Էրիկ Սաադեն ով 2011 թվականի Եվրատեսիլում ներկայացրել է Շվեդիան, մրցույթում հանդես եկավ որպես կանաչ սենյակի հաղորդավար։
Վիճակահանություն
Ի տարբերություն նախորդ տարիների 2013-ի ելույթների հերթականությունը որոշելու են պրոդյուսերները, այլ ոչ թե վիճակահանություն միջոցով։
2013 թվականի հունվարի 3-ին ԵՀՄ-ն հայտարարեց որ կիսաեզրափակիչների վիճակահանությունը կայանալու է հունվարի 17-ին։
Հաղորդավար
2012 թվականի հոկտեմբերի 17-ին մրցույթի գործադիր պրոդյուսեր՝ Մարտին Էստերդալը հայտարարեց, որ 2013-ի մրցույթը կունենա միայն մեկ հաղորդավար, ի տարբերություն նախորդ տարիների երբ հաղորդավարների թիվը հասնում էր մինչև երեքի։ Վերջին անգամ 1995-ին էր երբ մրցույթը վարել էր միայն մեկ հաղորդավար։
2013 թվականի հունվարի 28-ին հայտարավեց որ մրցույթը վարելու է Պետրա Մեդեն։
Գրաֆիկական դիզայն
2013 թվականի հունվարի 17-ին կայացած վիճակահանության հետ մեկտեղ նաև հայտարարվեց մրցույթի կարգախոսը և ցուցադրվեց լոգոն։ Մրցույթի կարգախոսն է "We Are One" (Մենք միասնական ենք), իսկ մրցույթի խորհրդանիշը գույնզգույն թիթեռը, որը ստեղծվել է Happy F&B ընկերության կողմից։
Մրցույթը հյուրընկալող SVT հեռուստաընկերությունը փետրվարի 19-ին հայտարարեց որ յուրաքանչյուր երկրի տեսաբացիկ նկարահանվելու է իր երկրում, ընդ որում տեսաբացիկում նկարահանվելու են տվյալ երկիրը ներկայացնող մասնակիցները, այլ ոչ թե ցուցադրվելու են երկրի կամ քաղաքի վայրերը նախորդ տարիների նման։
Հայաստան
Հայաստանը ներկայացնող Դորիանսը Բելգիայում և Նիդերլանդներում գտնվող հայկական սփյուռքից ստացել էր տասնյակ հազարավոր SMS-ներ, սակայն նրանք ճիշտ չէին հաշվել և Հայաստանը առաջին անգամ ստացավ 0 միավոր Բելգիայից և Նիդերլանդներից ։
Ադրբեջան, Ռուսաստան և Բելառուս
Երբ մրցույթի եզրափակչում Ադրբեջանը ոչ մի միավոր չտվեց Ռուսաստանին, Ադրբեջանի նախագահ Իլհամ Ալիևը հանձնարարեց սկսել հետաքննություն։ Ռուսաստանի արտաքին գործերի նախարար Սերգեյ Լավրովը հայտարարեց որ արդյունքները եղել են կեղծ և սա անպատասխան չի մնա։ Բելառուսի նախագահ Ալեքսանդր Լուկաշենկոն մրցույթի արդյունքներից հետո հայտարարեց, որ Ռուսաստանի քվեարկության արդյունքները եղել են կեղծ և այդ պատճառով էլ Բելառուսը չի ստացել ոչ մի միավոր Ռուսաստանից ։
Գրագողության մեղադրանքներ
Մրցույթում Դանիայի հաղթանակից հետո հոլանդացի երաժիշտ Էրիկ վան Տիյնը հայտարարեց, որ Էմիլի դը Ֆորեսթը իր «Only Teardrops» երգի մեղեդին գողացել է հոլանդական Կ-Օտիկ խմբի «I Surrender» երգից, որը թողարկվել է 2002 թվականին ։
Ֆինլանդիայի մասնակցի համբույրը բեմում
Ֆինլանդիան ներկայացնող Կրիստա Սիեգֆրիդսը մրցույթի բեմում իր «Marry Me» երգի վերջին մասում համբուրվում է աղջկա հետ, որը բավականին բացասաբար է ընդունվում հանրության կողմից։ Այդ համբույրը որակավորվում է որպես Եվրատեսիլի առաջին «լեսբիական համբույր»։ Թուրքիայում Եվրատեսիլը հեռարձակող TRT հեռուստաընկերությունը միայն այդ համբույրի պատճառով չհեռարձակեց մրցույթը։
Մասնակից երկրներ
2012 թվականի դեկտեմբերի 21-ին հրապարակվեց այն 39 երկրների անունները որոնք մասնակցելու են մրցույթին։ 1 տարի բացակայությունից հետո մրցույթ է վերադարձել Հայաստանը, Պորտուգալիան և Բոսնիա և Հերցեգովինան հրաժարվեցին մասնակցել ֆինանսական խնդիրների պատճառով, իսկ Սլովակիան և Թուրքիան տարբեր պատճառներով հայտարարեցին իրենց դուրս գալու մասին։
Վերադարձած մասնակիցներ
Վալենտինա Մոնեթթան ներկայացրեց Սան Մարիոնոն երկրորդ անգամ։ Ելիցա Թոդորովան և Ստոյան Յանկուլովը ովքեր ներկայացրել էին Բուլղարիան Եվրատեսիլ 2007ում 2013-ին վերադարձան մրցույթ։ Մանկական Եվրատեսիլ 2007-ում Սերբիան ներկայացրած Նևենա Բոզովիչը այս անգամ մասնակցեց Եվրատեսիլին որպես Մոյե 3 խմբի անդամ։ Եվրատեսիլ 2011-ում Ալբանիան ներկայացրած Աուրելա Գաչեյի կիթառահար Բլեդար Սեյկոն Ադրիան Լուլգյուրայի հետո մասնակցեց այս տարվա մրցույթին։ Եվրատեսիլ 2010-ում Հայաստանը ներկայացրած Եվա Ռիվասի բեք-վոկալ Գոռ Սուջյանը վերադարձավ մրցույթ իր Դորիանս խմբի հետ։ Ալյոնա Մունը ով ներկայացրեց Մոլդովան Եվրատեսիլ 2012-ում Պաշա Պարֆենիի բեք-վոկալն էի։ Էստոնացի երգչուհու բեք-վոկալներ Լաուրի Պիլհարը և Կաիդո Պոլդման նույնպես հանդես եկան մրցույթի բեմում, ովքեր 2001 թվականի մրցույթում հաղթանակ բերեցին Էստոնիային։
Եզրափակիչ
Եզրափակչի երկրներն են. Եզրափակիչ փուլը տեղի է ունենցել մայիսի 18-ին։
Խոսնակներ
Երկրները իրենց քվեարկության արդյունքները հայտնել են հետևյալ հերթականությամբ.
Մարսել Բեզանսոնի մրցանակ
Մարսել Բեզենոսի անվան մրցանակը տրվում է շվեդացի պրոդյուսեր Քրիստեր Բյորկմանի կողմից սկսած 2002 թվականի մրցույթից։ Մրցանակը տրվում է երեք անվանակարգերում հաղթողերին. Արտիստիզմի մրցանակ, կոմպոզիտորի մրցանակ և մամլո մրցանակ։
ՕԳԱԵ
ՕԳԱԵ միջազգային կազմակերպությունը հիմնվել է 1984 թվականին Ֆինլանդիայում։ Կազմակերպության ունի ակումբներ Եվրոպական 40 երկրներում։ Յուրաքանչյուր երկրի ակումբ ամեն տարվա մրցութից օրեր առաջ կաzմակերպում է քվեարկություն ակումբի մասնակիցների միջև և բոլոր մասնակիցների քվեարկության ձայների արդյունքում կազմվում է թոփ 10 և վերջում հաշվվում է բոլոր ակումբերի մասնակիցների քվեարկության արդյունքերը։ Ստորև ներկայացված են 2013 թվականի մրցույթի ամենաշատ ձայներ ստացած 5 երկրները.
Բարբարա Դեքսի մրցանակ
Բարբարա Դեքսի մրցանակը տրվում է բելգիացի երգչուհի Բարբարա Դեքսի անունից ով «Iemand als jij» երգով ներկայացրել է Բելգիան Եվրատեսիլ 1993 երգի մրցույթում։ Մրցանակը տրվում է այն արտիստին ով eurovisionhouse.nl կայքի կողմից անցկացրած քվեարկության արդյունքում ճանաչվում է հաղթող որպես ամենավատ հագնված արտիստ։ Ստորև ներկայացված են 2013-ի թոփ 5 ամենաշատ ձայներ ստացած արտիստները.
Արտաքին հղումներ
Կատեգորիա:Եվրատեսիլ 2013 երգի մրցույթ Կատեգորիա:2013 Շվեդիայում Կատեգորիա:2013 երգի մրցույթներ
Կալատրավա լա Վիեխա
Կալատրավա լա Վիեխա (իսպ. Calatrava la Vieja), միջնադարյան կառույց է Իսպանիայում։ Այժմ համարվում է Հնագիտական Պարկի մաս, գտնվում է Կաստիլիա-Լա Մանչայի ինքնավար համայնքի կազմում։ Կալատրավան Ուշ միջնադարում Գուադիանա գետի հովտի միակ նշանավոր քաղաքն էր։
Անունը ծագում է (Արաբ.: قلعة رباح‎, տրանսլիտ. Qalʿat Rabāḥ, ‎) մի արաբ ազնվականի անունից,ով իշխել է այդտեղ 8-րդ դարում,թեև որպես ամրոց այն հիշատակվում է ավելի վաղ, դեռ Իբերիական ժամանակներից։
Պատմություն
Տեղամասի մասին հիշատակությունները վերաբերում են 785 թվականին։ 853 թվականին,երբ այն հակամարտության պատճառ էր Տոլեդոյի մուսուլմանների և Կորդովայի ամիրայության միջև, գրեթե հիմնովին ավերվել է, սակայն հետագայում վերակառուցվել է։ Ամրոցը վերակառուցել է Ալ-Հաքմանը, Մուհամմադ Առաջինի եղբայրը:Այն դարձել է տարաածաշրջանի կենտրոն։ Կորդովայի Խալիֆայության անկման ողջ շրջանում ամորցը ձեռք բերելու համար մրցակցության մեջ էին Թաիֆայի թագավորությունները՝ Սևիլիայի,Կորդովայի և Տոլեդոյի իշխանությունները:1147 թվականին Կալատրավան գրավվեց Ալֆոնսո 7-րդի կողմից՝դառնալով Ռեկոնկիստայի այդ փուլի ամենահեռավոր քրիստոնեական կենտրոնը:Ամրոցը գտնվում էր Տաճարականների միաբանության պաշտպանության ներքո, սակայն  այն անհուսալի էր, ուստի Սանչո 3-րդ Կաստիլը առաջարկ արեց, որ ամրոցը կնվիրի նրան, ով կկարողանա այն պաշտպանել Մավրերից:Դիեգո Վելասքեզ անունով մի միաբան,ով մինչ կուսակրոն դառնալը ռազմիկ էր եղել՝ոգևորվելով ընդունեց առաջարկը։ Սանչոն նրան տվեց արտոնություն, և, կազմակերպելով բանակ՝ Տոլեդոյի արքեպիսկոպոս Խուան Երկրորդի աջակցությամբ կարողացավ 1158 թվականին հաջողությամբ ամրոցը պաշտպանել Մավրերի հարձակումներից։
15-րդ դարում,երբ Կալատրավայի իշխանը իր բնակավայրը տեղափոխեց Կարիոն դե Կալատրավա։
Ծանոթագրություններ
Կատեգորիա:Իսպանիայի ամրոցներ
Սաուսե
Սաուսե (Sauce), ոչ մեծ քաղաք Ուրուգվայի հարավային մասում՝ Կանելոնես դեպարտամենտում։ Ընկած է ազգային 6-րդ ավտոմայրուղու 36-րդ կիլոմետրի վրա, 67-րդ, 86-րդ և 107-րդ ազգային ավտոմայրուղիների հետ դրա հատման վայրի մերձակայքում։ Երկրի մայրաքաղաք Մոնտեվիդեոյի մետրոպոլիսային ընդլայնված տարածքի բաղկացուցիչ մասն է։
Դիանա Գրիգորյան
Դիանա Գոռի Գրիգորյան, հայ հաղորդավար, սցենարիստ, պրոդյուսեր ։
Սաուսե
Բնակչություն
2011 թվականի մարդահամարի տվյալներով Սաուսևմ ապրում էր 6.132 մարդ ։ 2010 թվականին՝ ընտրությունների նախօրյակին, ըստ Intendencia de Canelones-ի տվյալների՝ Սաուսե անվանումը կրող ամբոջ համայնքի բնակչության թվաքանակը կազմել է 12.041 :
Դիանա Գրիգորյան
Կենսագրություն
1998 թվականին ավարտել է Երևանի թիվ 82 միջնակարգ դպրոցը։ 1998-2003 թվականներին սովորել է Երևանի Հրաչյա Աճառյան համալսարանում` իրավագիտություն բաժնում։
1999 թվականից մինչև այսօր աշխատաում է «Արմենիա» հեռուստաընկերությունում, որտեղ իրականացրել է բազմաթիվ հեղինակային հաղորդումներ և վարել, նկարահանել ֆիլմեր, հանդիսացել ամենավարկանիշային սերիալների սցենարների հեղինակը, ինչպես նաև պրոդյուսերը։
Սաուսե
Բնակչություն
Աղբյուրը՝ Instituto Nacional de Estadística de Uruguay :
Դիանա Գրիգորյան
Կենսագրություն
1999-2003 թվականներին հեղինակել և վարել է «Բումերանգ» երաժշտական, ժամանցային հաղորդաշարը ։ 2004-2008 թվականներին հեղինակել և վարել է  «Իմ մեծ, չաղ, հայկական հարսանիքը» հաղորդաշարը։ 2013 թվականին հեղինակել և վարել է «Փակագծերից դուրս» հեռուստաշոուն։ 2015 թվականին հեղինակել և վարել է «Հայի աչքեր» բարեգործական հեռուստաշոուն ։ 2019 թվականից հեղինակել և վարել է «Իմացիր ավելին » հեռուստաշոուն ։
Սաուսե
Հնագիտություն
1997 թվականին ուրուգվայցի հնագետները Սաուսեի մերձակայքում պեղումներ կատարելիս հայտնաբերել են Lestodon-ի (հսկա համրուկների) անհետացած տեսակների մնացորդներ, ոսկրեր, որոնք իրենց վրա կրել են քարե գործիքներով մշակման ենթարկված լինելու նշաններ-վկայություններ ։ Դա հիմք է տվել եզրակացնելու, որ մարդիկ այս վայրերում ապրել են դեռևս 30 հազար տարի առաջ։
Դիանա Գրիգորյան
Քննադատություններ
Հեղինակային հեռուստասերիալների բովանդակության պատճառով Դիանա Գրիգորյանի անձը հաճախակի հայտնվում է հանրության քննադատությունների կենտրոնում։ Գրիգորյանի սցենարով ցուցադրված հեռուստասերիալները հաճախակի աչքի են ընկնում սպանության, ծեծի, հայհոյանքի, սեռական խտրականության և այլ բնույթի տեսարաններով և, ըստ քննադատների, որևէ ուսուցողական բնույթ չունեն ։ Գրիգորյանին քննադատում են նաև այն հանգամանքի համար, որ վերջինս հաճախ իր հեղինակային սերիալներում նկարահանվելու է հրավիրում դերասանական կրթություն չունեցող անձանց ։
Արտաքին հղումներ
Կատեգորիա:Հայ կինոսցենարիստներ Կատեգորիա:Հայ հաղորդավարներ Կատեգորիա:Հայ սցենարիստներ Կատեգորիա:Հայ պրոդյուսերներ
Ավետիս Ալիքսանյան
Ավետիս Հովհաննեսի Ալիքսանյան , հայ գրող, խմբագիր, հասարակական գործիչ։ Ֆրանսահայ գրողների ընկերակցության նախագահ։
Կենսագրություն
Ծնվել է մայիսի 10-ին, Կոստանդնուպոլիսի Սկյուտար թաղամասում։ Սովորել է տեղի Պերպերյան և Կեդրոնական վարժարաններում։ Բնակվել է Փարիզում։ Գրել է պատմվածքներ, վիպակներ, վեպեր, նկարագրել սփյուռքահայության կյանքը, աշխատավորության պայքարը՝ ազատության և դեմոկրատիայի համար («Անունը Մասիս դրինք» - 1964, «Երջանկություն» - 1966 )։ Խմբագրել է ամսագրեր ու թերթեր Կոստանդնուպոլսում («Ամսվան գիրքը» - 1930, «Պատկեր» - 1932-1940, «Այսօր» - 1947–1948 և այլն), Փարիզում («Լույս Փարիզի» - 1957, «Լուսաղբյուր» - 1958)։ 1960 թվականից եղել է Փարիզի «Աշխարհ» թերթի խմբագիրը, Ֆրանսիայի կոմկուսի անդամ։ Եղել է նաև Ֆրանսահայ մշակութային միության պատվիրակ, Ֆրանսահայ գրողների ընկերակցության նախագահ ։
Օգտագործել է Ա., Ա. Ա., Ա. Ք., Ալեքս, Այսօր, Անահիտ,Անոնցմե մին, Աշխարհական, Ավո, Արվեստասեր, Ա. Գավազանակիր, Աշոտ Գիպարյան, Դետ, Թատերասեր, Սիտ-եվա, Ալեքս Վարդանյան, Վոսփոր, Աշոտ Քիպարյան ծածկանունները ։
Ծանոթագրություններ
Կատեգորիա:Հայ խմբագիրներ Կատեգորիա:20-րդ դարի հայ գրողներ Կատեգորիա:Հայ տղամարդ բանաստեղծներ Կատեգորիա:Հայ տղամարդ գրողներ Կատեգորիա:20-րդ դարի հայ բանաստեղծներ Կատեգորիա:Հայ հասարակական գործիչներ Կատեգորիա:Հայ լրագրողներ Կատեգորիա:Գրական կեղծանուններով հայտնի հեղինակներ
Զուն
Զուն, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում ։ Գտնվում էր Շապին Գարահիսար քաղաքից 35 կմ հյուսիս-արևելք, Ալուչոր գետի ձախ վտակներից մեկի վերին հոսանքում։
Տարածքը լեռնային էր ։
Ծանոթագրություններ
Կատեգորիա:Արևմտյան Հայաստանի գյուղեր
Էդուարդո Շերեր
Էդուարդո Շերեր Վերա ի Արագոն (Eduardo Schaerer Vera y Aragón, ), պարագվայական քաղաքական գործիչ։ Ծագումով՝ շվեյցարացի։ Պարագվայի նախագահ 1912 թ. օգոստոսի 15-ից 1916 թ. օգոստոսի 15-ը։ Նա Ֆրանսիսկո Սոլանո Լոպեսից հետո առաջին նախագահն էր, որը կառավարեց ուղիղ 4 տարի։
Ծանոթագրություններ
Կատեգորիա:Պարագվայի քաղաքական գործիչներ Կատեգորիա:Շվեյցարիայի քաղաքական գործիչներ Կատեգորիա:Շվեյցարացի լրագրողներ
Մետաղածնություն
Մետաղածնություն, մետաղային հանքավայրերի մասին ուսմունքի բաժին, ուսումնասիրում է հանքավայրերի բաշխման օրինաչափությունները ժամանակի և տարածության մեջ։ Մետաղածնությունը սերտորեն կապված է երկրակեղևի առանձին մարզերի երկրաբանական զարգացման ընդհանուր ընթացքի հետ և պայմանավորված է հիմնական երկրաբանական գործոններով (մագմատիզմ, տեկտոնիկա, նստվածքակուտակում, լիթոլոգիա, մետամորֆիզմ, էրոզիա և այլն)։ Դիտելով որևէ տարածքի սահմաններում հանքայնացման բաշխման կամ որևէ մետաղի հանքավայրերի տեղաբաշխման օրինաչափությունները, խոսում են տվյալ տարածքի (Ուրալ, Կենտրոնական Ղազախստան) կամ տվյալ մետաղի (ոսկի, անագ և այլն) մետաղածնության մասին։
Կատեգորիա:Մետաղներ Կատեգորիա:Երկրաբանություն
Ադրբեջանի ներխուժումը Հայաստան
Ադրբեջանական զինուժի ներխուժումը Հայաստան, Հայաստանի նկատմամբ ռազմական ագրեսիա և տարածքների օկուպացիա Ադրբեջանի կողմից, որն սկսել է 2021 թվականի մայիսի 12-ին ։ Ադրբեջանի զինված ուժերը մեծաքանակ զինվորականներով և զինտեխնիկայով հատել են Հայաստանի Հանրապետության տարածքը Սյունիքի մարզի Սև Լճի տեղամասում, ապա նաև Գեղարքունիքի մարզի Վերին Շորժա և Կութ բնակավայրերի տեղամասում և դիրքավորվել ։ Հայաստանը խնդրի լուծման հարցով ռազմական օգնություն է խնդրել Ռուսաստանից և Հավաքական անվտանգության պայմանագրի կազմակերպությունից, սակայն ՀԱՊԿ-ի դեպքում համարժեք պատասխան չի ստացել, իսկ Ռուսաստանը առաջարկել է կատարել սահմանագծման և սահմանազատման աշխատանքներ։
Հայաստանին ռազմական օգնություն է առաջարկել Ֆրանսիան՝ հայտնելով, որ պատրաստ է հարցը տեղափոխել ՄԱԿ-ի անվտանգության խորհուրդ, Ամերիկայի Միացյալ Նահանգները և Հնդկաստանը Ադրբեջանին կոչ են արել անհապաղ զորքերը դուրս բերել Հայաստանի տարածքից , իսկ Ռուսաստանը կարևորել է եռակողմ պայմանավորվածությունների բոլոր դրույթների, առաջին հերթին՝ հրադադարի պահպանման անհրաժեշտությունը ։
Հայաստանի տարածքից ադրբեջանական զինուժի դուրսբերման համար տեղի են ունեցել մի քանի բանակցություններ, որոնք Ադրբեջանի հետ վարել է Արցախում ռուսական խաղաղապահ զորքերի հրամանատար Ռուստամ Մուրադովը ։ Սակայն այդ բանակցությունները արդյունք չեն տվել։
Ադրբեջանի զինված հարձակման հետևանքով Վերին Շորժայի ուղղությամբ Հայաստանի սուվերեն տարածքում զոհվել է 1 պայմանագրային զինծառայող, կան վիրավորներ ։ Ադրբեջանցիները Գեղարքունիքի տարածքից գերեվարել են նաև Հայաստանի ԶՈւ 6 զինծառայողի։
Ճգնաժամը էլ ավելի սրվեց հուլիսին, երբ Հայաստան-Նախիջևան սահմանին, բախումներ տեղի ունեցան։ Այնուհետև բախումները տարածվեցին Գեղարքունիքի մարզ-Քարվաճառ շրջանում, երկու կողմից էլ զոհերի մասին տեղեկություններ ստացվեցին։
2021 թվականի նոյեմբերի 15-ին Ադրբեջանական զինուժը ներխուժել է Հայաստանի տարածքը նաև երկրի արևելյան տեղամասերից մեկում և գրավել ՀՀ ԶՈւ չորս մարտական դիրք ։
Ընդհանուր առմամբ ադրբեջանական զինուժը Հայաստանի տարածք ներխուժել է 4 հատվածում՝ Սյունիքի մարզի Ծավ գյուղին հարող սահմանային հատվածը 2020 թվականի հոկտեմբերին, Գեղարքունիքի մարզի Վարդենիս համայնքի Կութ, Վերին Շորժա, և մի շարք այլ գյուղերի ուղղությամբ 2021 թվականի մայիսին, Սյունիքի մարզի Գորիս համայնքի Ակներ և Վերինշեն գյուղերի ուղղությամբ, Իշխանասարի հատվածում, հիմնականում՝ Սև լճի տարածքը և Սյունիքի մարզի Ներքին Հանդ գյուղը 2022 թվականի մարտին ։
Նախապատմություն
2020 թվականի Արցախյան երկրորդ պատերազմից հետո հակահայկականությունը նոր թափ է ստացել Ադրբեջանում։ Նախագահ Իլհամ Ալիևը բազմիցս հանդես է եկել հայտարարություններով՝ հայտնելով, որ իրենք ետ կվերադառնան «իրենց պատմական հայրենիք»՝ Սյունիք և Սևան, որոնք ըստ նրա պատկանում են 103-ամյա Ադրբեջանի Հանրապետությանը։ 2021 թվականի ապրիլին արված հայտարարությունում Ալիևը սպառնացել է, որ եթե Հայաստանը չհամաձայնի խաղաղ ճանապարհով միջանցք տրամադրել Սյունիքի միջով Նախիջևանից դեպի Ադրբեջան, ապա նա կանի դա ուժի կիրառման միջոցով ։
Իրադարձություն
2021 թվականի մայիսի 12-ին Ադրբեջանի Զինված ուժերը Սյունիքի մարզի Սև լճի տեղանքում հատել են Հայաստանի Հանրապետության պետական սահմանը և խորացել մինչև 3,5 կիլոմետր ՝ մոտենալով Վերիշեն և Ակներ բնակավայրերին ։ Ըստ ՀՀ ՄԻՊ Արման Թաթոյանի՝ ռազմական ներխուժումից հետո ադրբեջանցի զինվորականները զենքի ցուցադրումով սպառնացել են Վերիշեն բնակավայրի հովիվին ։ Հայաստանի պաշտպանության նախարարությունը նույն օրը հայտնել է, որ Ադրբեջանը պարզապես փորձել է սահմանային աշխատանքներ իրականացնել Սյունիքի մարզում, հայկական կողմի պատասխան միջոցառումներից հետո հետո այդ աշխատանքները դադարեցրել են, իսկ Սյունիքի մարզպետ Մելիքսեթ Պողոսյանը հայտնել է, ադրբեջանցիները առաջ չեն եկել, նրանք պարզապես մոլորվել են ։ Հաջորդ օրը՝ մայիսի 13-ին ՀՀ վարչապետի պաշտոնակատար Նիկոլ Փաշինյանը անվտանգության խորհրդի նիստում հայտնել է, որ իրականում եղել է դիվերսիոն ներթափանցում, իսկ իրավիճակը գնահատել է առնվազն մերձճգնաժամային է, եթե ոչ՝ ճգնաժամային ։ Ըստ Նիկոլ Փաշինյանի՝ ադրբեջանական զինուժի շուրջ  250 ներկայացուցիչներ շարունակում են գտնվել Հայաստանի պետական սահմաններից ներս՝ Սյունիքի և Գեղարքունիքի մարզերի որոշ հատվածներում ։
Մայիսի 13-ին հայտնի դարձավ, որ ադրբեջանական ուժերը Հայաստանի սահմանը հատել են նաև Վարդենիսի հատվածում և առաջ եկել մոտ 2 կմ ։
Իրավիճակի կարգավորման հարցով Հայաստանի վարչապետի պաշտոնակատար Նիկոլ Փաշինյանը պաշտոնապես դիմել է Հավաքական անվտանգության պայմանագրի կազմակերպության անվտանգության խորհրդի գործող նախագահ Տաջիկստանի Հանրապետության նախագահ Էմոմալի Ռահմոնին՝ անդամ պետությունների դիրքորոշումները համակարգելու և առաջացած սպառնալիքի վերացման համար միջոցներ ձեռնարկելու նպատակով արտակարգ խորհրդատվություններ անհապաղ սկսելու մեխանիզմը գործադրելու համար ։
Մայիսի 15-ին ՀՀ փոխվարչապետի պաշտոնակատար Տիգրան Ավինյանը լուսանկար հրապարակեց՝ գրելով, որ այդ օրը պատգամավորների և Սյունիքի մարզպետի հետ գնացել էին Սև լիճ ։ Մայիսի 16-ին վերսկսել են բանակցությունները, որը կոորդինացրել է ռուսական խաղաղապահ զորքերի հրամանատար Ռուստամ Մուրադովը ։ Մայիսի 18-ին ՀՀ ՊՆ-ն հայտնել է, որ ստեղծված իրադրության մեջ փոփոխություններ չեն արձանագրվել ։
Հաջորդ բանակցությունը նախատեսված էին մայիսի 19-ին, սակայն ՀՀ ՊՆ-ն այդ օրը հայտնեց, որ ադրբեջանական կողմը չի ներկայացել բանակցություններին ։ Մայիսի 20-ին Նիկոլ Փաշինյանը հայտնել է, որ այդ պահի դրությամբ Հայաստանի տարածքում կան մոտ 500-600 զինված ադրբեջանցիներ, իսկ իրադրությունը մնում է լարված , իսկ երեկոյան ԱԺ արտահերթ նիստում նա հայտարարեց, որ սահմանի ողջ երկայնքով տեղի են ունեցել զանգվածային ծեծկռտուքներ։
Մայիսի 21-ին հայտնի դարձավ, որ ադրբեջանական զինուժը նախորդ օրը առաջ է եկել նաև Սյունիքի մարզի Խոզնավար գյուղի հատվածում, որին հետևել է գյուղի բնակիչների մի մասի, այդ թվում՝ երեխաներին տարհանումը ։ Օրվա երկրորդ կեսին ՀՀ գլխավոր դատախազությունը հայտնեց, որ մայիսի 20-ի առավոտյան ծեծկռտուք է տեղի ունեցել Խոզնավար ներխուժած ադրբեջանցի զինվորականների և ՀՀ ԶՈւ զինծառայողների միջև, ինչի առթիվ հարուցվել է քրեական գործ ։
Մայիսի 25-ին ադրբեջանական զինված ուժերը Վերին Շորժայի ուղղությամբ ՀՀ սուվերեն տարածքում կրակահերթ են սկսել հայ դիրքապահների ուղղությամբ, որի հետևքանով զոհվել է պայմանագրային զինծառայող, կրտսեր սերժանտ Վ. Յ. Խուրշուդյանը, կան վիրավորներ։
Մայիսի 27-ին հայտնի դարձավ, որ ադրբեջանցիները Գեղարքունիքի տարածքից գերեվարել են ՀՀ ԶՈւ 6 զինծառայողի ։
2021 թվականի մայիսի 28-ին՝ ԵՄ խոսնակ Փիտեր Ատանոն կոչ է արել ապաԷսկալացման և երկու կողմերին իրենց ուժերը տանել մինչև մայիսի 12-ը զբաղեցրած դիրքերին և ձեռնամուխ լինել դելիմիտացիայի և սահմանազատման շուրջ բանակցություններին, պատրաստակամություն հայտնել օգնել սահմանազատման հարցում։ ԵՄ-ն շարունակում է կոչ անել Ադրբեջանին, ազատ արձակել պատերազմի բոլոր գերիներին, ձերբակալվածներին ու ողջունում է լարվածության նվազմանն ուղղված բոլոր ջանքերը ։
Հուլիս
Հուլիսի 6-ի Աղդամի շրջանի միջադեպից հետո՝ հուլիսի 7-15-ը հայկական ու ադրբեջանական զինված ուժերի միջև բախումներ տեղի ունեցան՝ Թովուզի, Գետաբեկի, Նախիջևանի և Շուշիի շրջաններում ։ Հուլիսի 14-ին, հայկական ՊՆ-ն հաղորդեց, որ Ադրբեջանական ԶՈւ ստորաբաժանումները, մարտական դիրքերի առաջխաղացման նպատակով, փորձել են ինժեներական տեխնիկայի կիրառմամբ ամրաշինական աշխատանքներ իրականացնել հայ-ադրբեջանական սահմանի Երասխի հատվածում, որը հրահրում է բախումներ։ Նախարարությունը հավելեց, որ ադրբեջանական կողմը կրակ է բացել Երասխի ուղղությամբ, ականանետերի ու նռնակների օգտագործմամբ, որի արդյունքում զոհվել է հայկական զինվոր և վիրավորվել է Երասխի համայնքապետը։ Ադրբեջանի պաշտպանության նախարարությունը հայտնեց, որ ադրբեջանցի զինվորական է վիրավորվել Հեյդարաբադի մոտ տեղի ունեցած բախումների արդյունքում, և հավելեց, որ երկու երկրների պետական սահմանի երկայնքով լարվածության ստեղծման պատասխանատվությունն ամբողջությամբ ընկած է Հայաստանի վրա ։ Ադրբեջանի պաշտպանության նախարարությունը քիչ ուշ հաղորդեց, որ հայկական զորքերը կրակ են բացել Ջերմաջուրի՝ Քարվաճառում ու Աղդամում՝ Թովուզում տեղակայված ադրբեջանական դիրքերի ուղղությամբ ։ Հուլիսի 19-ին, հայկական կողմը հաղորդեց Երասխի մոտ տեղի ունեցած բախումների մասին ։
2021 թվականի հուլիսի 22-ին՝ Ադրբեջանի նախագահ Իլհամ Ալիևը Զանգեզուրի (Սյունիքի) վերաբերյալ ևս մեկ հայտարարություն է արեց, ասելով, որ դա իրենց տարածքն է։
2021 թվականի հուլիսի 23-ին՝ Ադրբեջանը հայտարարեց, որ իր զինվորներից մեկը սպանվել է հայ դիպուկահարի արձակած կրակոցից՝ Քարվաճառի շրջանում, հայ-ադրբեջանական սահմանի մոտ։ Մինչդեռ ՀՀ պաշտպանության նախարարությունը հայտարարեց, որ երեք հայ զինծառայողներ վիրավորվել են, երբ ադրբեջանական զորքերը կրակ են բացել Գեղարքունիքի շրջանում տեղակայված հայկական դիրքերի վրա ։
2021 թվականի հուլիսի 28-ին՝ երեք հայ զինծառայողներ սպանվեցին Գեղարքունիքի մարզում՝ Ադրբեջանի զորքերի հետ նոր բախման արդյունքում, ևս չորսը վիրավորվեցին։ Հայաստանը Ադրբեջանին մեղադրել է Հայաստանի ինքնիշխան տարածքի օկուպացման մեջ։ Ադրբեջանը հայտնեց փոխհրաձգության արդյունքում երկու վիրավորի մասին ։
Հուլիսի 29-ին՝ Ադրբեջանի պաշտպանության նախարարությունը հայտարարեց, որ հայկական ուժերը խախտել են հրադադարը ու օգտագործելով ավտոմատներ ու նռնականետեր ։ Հայկական կողմը հայտնեց, որ Ադրբեջանը խախտել է հրադադարը, բայց Ադրբեջանը հերքեց հրադադարի խախտումը ։ Փոխհրաձգության ժամանակ վիրավորվեց հայ զինվոր ։
Հուլիսի 31-ին՝ հայկական կողմը ադրբեջանական զորքերը գնդակոծել են նյութատեխնիկական ապահովման ավտոմեքենան, որը պարենամթերք էր հասցնում Երասխում հայ զինվորականների դիրքերին։ Արդյունքում՝ ավտոմեքենան լրջորեն վնասվել է։
Օգոստոս
2021 թվականի օգոստոսի 13-ին՝ Հայաստանն ու Ադրբեջանը հաղորդեցին սահմանային հրետանային ռմբակոծությունների մասին։ Հայկական ՊՆ-ը հաղորդեց, որ ադրբեջանական զինված ուժերը Գեղարքունիքի հատվածում կրակ են բացելհայ դիրքապահների ուղղությամբ տարբեր տրամաչափի հրաձգային զենքերից, միաժամանակ Ադրբեջանը հայտարարեց, որ հայկական զինված ուժերը կրակ են բացել Քարվաճառի ու Գադաբայի շրջանների ուղղությամբ ։
2021 թվականի օգոստոսի 16-ին՝ ևս երկու հայ զինվոր սպանվեց ադրբեջանական զինված ուժերի կողմից։ Վահան Թաթոսյանը զոհվեց դիպուկահարի կրակոցից․ ժամը 09:50-ին, Երասխում, այն ժամանակ երբ Արման Հակոբյանը սպանվեց Գեղարքունիքում ժամը 18:10-ին ։
2021 թվականի օգոստոսի 17-ին՝ Հայաստանի պաշտպանության նախարարությունը հաղորդեց, որ ևս մեկ զինծառայող է վիրավորվել Ադրբեջանի կողմից իրականացված գնդակոծության արդյունքում ։
2021 թվականի օգոստոսի 27-ին՝ Հայաստանի մարդու իրավունքների պաշտպանը հաղորդեց, որ ադրբեջանական ուժերը թիրախավորել են Կութ գյուղը․ «Տարեցներն ու երեխաները կրակոցների ժամանակ գտնվել են բակում։ Այդ ժամանակ տանը նույնպես երեխաներ կային։ Օգոստոսի 27-ին, ժամը 10-ի սահմաններում՝ Ադրբեջանի զինված ուժերը ինտենսիվ կրակ են բացել Գեղարքունիքի մարզի Կութ գյուղի քաղաքացիական տների վրա՝ ուղիղ թիրախավորելով խաղաղ բնակչությանը», հաղորդեց Արման Թաթոյանը ։
Սեպտեմբեր
2021 թվականի սեպտեմբերի 1-ին՝ ևս մեկ հայ զինծառայող սպանվեց Ադրբեջանի զինված ուժերի կողմից Գեղամ Սահակյանը սպանվեց դիպուկահարի կրակոցից 11:10 րոպեին՝ Երասխում ։
Հոկտեմբեր
2021 թվականի հոկտեմբերի 9-ին՝ հայ զինծառայող Միսակ Խաչատրյանը վիրավորվեց հայ-ադրբեջանական սահմանի Երասխի հատվածում Դա հերքեց Ադրբեջանը ։
2021 թվականի հոկտեմբերի 15-ին՝ Ադրբեջանի ՊՆ-ն հաղորդեց, որ ադրբեջանցի զինվորը սպանվել է հայ դիպուկահարի կրակոցից ։
2021 թվականի հոկտեմբերի 15-ին և 16-ին ադրբեջանական ուժերը գնդակոծեցին Երասխ գյուղը, որի արդյունքում հրդեհվեց գյուղացիներին պատկանող ցանկատարություններ ։
Նոյեմբեր
2021 թվականի նոյեմբերի 8-ին, մեկ հայ քաղաքացի սպանվեց, ևս երեքը վիրավորվեցին ադրբեջանական զորքերի կողմից արձակված կրակի արդյունքում՝ Շուշիի շրջակայքում, ջրամատակարարման աշխատանքներ իրականացնելու ժամանակ։ Ռուսաստանի պաշտպանության նախարարությունը հաստատեց միջադեպը և սկսել է հետաքննություն ։ ԱՄՆ Պետական դեպարտամենտը թվիթերյան իր էջում դատապարտեց հայ քաղաքացիական անձի սպանությունը ։
2021 թվականի նոյեմբերի 13-ին՝ միջադեպ տեղի ունեցավ Շուշիում։ Ադրբեջանցիների սադրանքներին ի պատասխան՝ մի քաղաքացի պայթուցիկ է նետել Շուշիի անցակետի ուղղությամբ։ Ադրբեջանական կողմը հաղորդում է 3 վիրավորի մասին ։
2021 թվականի նոյեմբերի 16-ին Սյունիքի մարզի տարածքում Ադրբեջանի և Հայաստանի միջև բախումներ են տեղի ունեցել ։ ՀՀ ՊՆ-ն հայտնել է չորս հայ զինծառայողի վիրավորվելու, ավելի ուշ՝ 1 նույնականացված զոհի, 12 գերեվարվածի՝ 7 պայմանագրային, 5 ժամկետային զինծառայողների մասին ։ Ադրբեջանի ՊՆ-ն հայտարարել է, որ միջադեպի հետևանքով վիրավորվել է իր երկու զինծառայող ։
Առցանց քարտեզներ
Google Maps, Open Street Map և Յանդեքս․Քարտեզ համակարգերի քարտեզներով Սև և Ջինլի լճերի մեծ մասը գտնվում է Հայաստանի տարածքում, իսկ Bing Maps քարտեզով լճերն ամբողջությամբ ՀՀ տարածքում են ։
Ծանոթագրություններ
Կատեգորիա:Հայ-ադրբեջանական հարաբերություններ Կատեգորիա:2021 Հայաստանում Կատեգորիա:Հայ-ադրբեջանական շփման գիծ Կատեգորիա:2021 հակամարտություններ Կատեգորիա:2022 հակամարտություններ
Ժան Վիլար
Ժան Վիլար (Jean Vilar, ), ֆրանսիայի թատրոնի ռեժիսոր, դերասան։
Կենսագրություն
1932 թվականից սովորել է Դյուլենի դպրոցում, հանդես եկել «Ատելյե» (Փարիզ) թատրոնում, ուր սկսել է ռեժիսորական գործունեությունը։ 1945-1951 թվականներին խաղացել է և պիեսներ բեմադրել Փարիզի տարբեր թատրոններում։ 1951-1963 թվականներին եղել է Ազգային ժողովի թատրոնի (Փարիզ) տնօրեն, դերասան և ռեժիսոր։ Վիլարը զարգացրել է ժողովրդական թատրոնի մասին Ռոլանի գաղափարները։ Այդ թատրոնի գործունեությունը խթանել է ժողովրդական թատրոններ ստեղծելու շարժմանը ամբողջ Ֆրանսիայում։ Վիլարը բեմադրել է գլխավորապես համաշխարհային դրամատուրգիայի դասական ստեղծագործություններ, բեմական կերպարներին հաղորդելով ժամանակակից սուր հնչողություն։ Բեմադրություններից են՝ Շեքսպիրի «Ռիչարդ II» (1947, կատարել է գլխավոր դերը), Բյուխների «Դանթոնի մահը» (1948, Ռոբեսպիեռ), Պիրանդելլոյի «Հենրիխ IV» (1950, գլխավոր դերը), Մոլիերի «Ագահը» (1952, Հարպագոն), Բրեխտի «Արթուրո Ուիի կարիերան» (1960, Ուի)։ 1947 թվականից անփոփոխ ղեկավարել է դրամատիկական արվեստի փառատոները Ավինյոնում։ 1946 թվականից նկարահանվել է կինոյում։
Ծանոթագրություններ
Կատեգորիա:Ֆրանսիացի ռեժիսորներ Կատեգորիա:Ֆրանսիացի դերասաններ Կատեգորիա:20-րդ դարի դերասաններ Կատեգորիա:Ֆրանսիացի թատերական ռեժիսորներ Կատեգորիա:Թատրոնի ֆրանսիացի դերասաններ
Պոսավինա կանտոն
Պոսավինա կանտոն (Posavski kanton, Posavska županija, Посавски кантон), Բոսնիա և Հերցեգովինայի Դաշնության 10 կանտոններից մեկը, որը մտնում է Բոսնիա և Հերցեգովինայի կազմում։ Կանտոնի վարչկենտրոնն է Օրաշյե քաղաքը։
Աշխարհագրություն
Կանտոնը տեղակայված է երկրի հյուսիսային հատվածում։ Իր մեջ ներառում է երեք համայնք՝ Դոմալևաց Շամաց, Օջակ և Օրաշյե։
Արտաքին հղումներ
Կատեգորիա:Բոսնիա և Հերցեգովինայի վարչական բաժանում Կատեգորիա:Բոսնիա և Հերցեգովինայի Դաշնության կանտոններ
Թեղուտ (Տավուշի մարզ)
Թեղուտ, գյուղ Հայաստանի Հանրապետության Տավուշի մարզի Իջևանի տարածաշրջանում, մարզկենտրոն Իջևանից 28 կմ հարավ-արևմուտք, Դիլիջան-Իջևան ճանապարհի վրա, Աղստև գետի ձախափնյակում։ Գյուղի մակերեսը 9,5 կմ քառակուսի է։ Բարձրությունը ծովի մակերևույթից՝ 1550 մ, գտնվում է բարեխառն գոտում, ամռանը միջին ջերմաստիճանը +19 C, ձմռանը՝ -2 C։
Բնակչություն
Ըստ ՀՀ 2011 թ. մարդահամարի արդյունքների` Թեղուտի մշտական բնակչությունը կազմել է 1342, առկա բնակչությունը` 1208 մարդ ։ Թեղուտի բնակչության փոփոխությունը ժամանակի ընթացքում` ստորև.
Տնտեսություն
Բնակչությունը զբաղվում է անասնապահությամբ, դաշտավարությամբ և բանջարեղենի մշակությամբ։
Ծանոթագրություններ
Կատեգորիա:Տավուշի մարզի բնակավայրեր Կատեգորիա:Տավուշի մարզի գյուղեր
Անամնեզ
Անամնեզ ( հունարեն՝ ἀνάμνησις- հիշողություն), տեղեկությունների ամբողջություն է, որոնք ստացվում են բժշկական հետազոտության ընթացքում հենց հետազոտվողի կամ նրա հարազատների հարցման արդյունքում։ Անամնեզի ուսումնասիրումն ու առհասարակ հարցումն ուղղակի հարցերի ու պատասխանների ամբողջություն չեն։ Բժիշկի և հիվանդի զրույցի ձևից կախված է այն հոգեբանական համատեղելիությունը, որը մեծ նշանակություն ունի հիմնական նպատակի՝ հիվանդի վիճակի թեթևացման համար։ Անամնեզի տվյալները(տեղեկություններ հիվանդության ընթացքի, կյանքի պայմանների, տարած հիվանդությունների, վիրահատությունների, վնասվածքների, հղիությունների, քրոնիկ պաթոլոգիաների, ալերգիկ ռեակցիաների, ժառանգականության մասին, և այլն) բուժաշխատողը ճշտում է ախտորոշման նպատակով դրանք օգտագործելու, բուժման մեթոդ ընտրելու կամ պրոֆիլակտիկայի համար։ Անամնեզի հավաքումը բժշկական հետազոտության հիմնական նախապայմաններից է։ Որոշ դեպքերում, ընդհանուր հետազոտության հետ զուգակցման արդյունքում, այն օգնում է կոնկրետ ախտորոշում կատարել, առանց երկարատև հետազոտություններ կատարելու։ Անամնեզի հավաքումն ախտորոշման ունիվերսալ մեթոդ է, որը կիրառվում է բժշկության բոլոր բնագավառներում։
Հիվանդության անամնեզ
Հիվանդության սկիզբը (լատ․ Anamnesis morbi), հիվանդության առաջացման պահից մինչև բժիշկին դիմելու պահը եղած ախտանիշների դինամիկան, ինչ գործոնների հետ է հիվանդը կապում տվյալ հիվանդությունը, ինչ հետազոտություններ և ինչ բուժում է անցկացվել, ինչպիսին են արդյունքները, և այլն։
Կյանքի անամնեզ
Նախկինում տարած հիվանդությունները ( լատ․ Anamnesis vitae), տարբեր օրգաններում և օրգան համակարգերում գոյություն ունեցող քրոնիկական պաթոլոգիաները, վիրահատությունները, վնասվածքները, և այլն։ Ինչպես նաև հաշվի են առնվում հիվանդի կյանքի պայմանները։
Մանկաբարձական անամնեզ
Արդյոք եղե՞լ են հղիություններ, ինչպե՞ս են ընթացել և ինչպիսի՞ն է արդյունքը․․․
Գինեկոլոգիական անամնեզ
Նախկինում տարած գինեկոլոգիական հիվանդությունները, կանացի օրգանների վրա կատարված վիրահատությունները, դաշտանային ցիկլն ու նրա առանձնահատկությունները, պարբերականությունը, դաշտանային ցիկլի ցավոտ լինելը, և այլն։
Ընտանեկան անամնեզ
Արյունակցական հարազատների մոտ նմանատիպ ախտանիշների առկայություն, ժառանգական հիվանդություններ, և այլն։
Համաճարակաբանական անամնեզ
Ինֆեկցիոն հիվանդների հետ տվյալ հիվանդի շփման մասին տեղեկությունների հավաքում, ինչ որ հիվանդության բնական օջախում լինելու մասին տեղեկություն։ Մասսայական թունավորումների դեպքում հիվանդների հարցում այն մասին, թե ինչ են կերել։ Նմանատիպ տվյալներն օգնում են գտնել վարակման կամ թունավորման աղբյուրը։
(1397) Ումտատա
(1397) Ումտատա (Umtata), աստերոիդ աստերոիդների հիմնական գոտում։ Հայտնաբերվել է 1936 թվականի օգոստոսի 9-ին Սիրիլ Ջեքսոնի կողմից Յոհանեսբուրգում ։
Միջին հեռավորությունը Արեգակից կազմում է 2,688298 ա. մ., առավելագույնը մոտենում է 2,0131 ա. մ. հեռավորության վրա և հեռանում 3,3635 ա. մ. ։ Արեգակի շուրջ մեկ ամբողջական պտույտ է կատարում 1609,96 երկրային օրվա ընթացքում, իր ուղեծրով շարժվելով միջինում 0,223608 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,51° անկյուն։
Արտաքին հղումներ
Կատեգորիա:1936 թվականին հայտնաբերված աստղագիտական մարմիններ Կատեգորիա:Սիրիլ Ջեքսոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վոլոֆ
Վոլոֆ (ուոլոֆ, յաոլոֆ), ժողովուրդ Սենեգալ Հանրապետությունում։ Բնակվում են գլխավորապես Սենեգալի կենտրոնական ծովափնյա գոտում՝ Սենեգալ գետի ձախ ափից մինչև Դակար քաղաքը։ Որոշ մասը բնակվում է հարևան երկրներում (Գամբիա, Մալի, Մավրիտանիա, Գվինեա)։ Ընդհանուր թիվը՝ 7,7 միլիոն։ Խոսում են վոլոֆ լեզվով։ Մեծ մասը դավանում է իսլամ, մասամբ՝ քրիստոնեություն (կաթոլիկություն)։ Զբաղվում են հիմնականում արևադարձային հողագործությամբ (գետնընկույզ, վարսակ, բրինձ), առափնյա շրջաններում՝ ձկնորսությամբ։
Կատեգորիա:Սենեգալի ազգեր
Գուբնիկ (ավան, Գայսինի շրջան)
Գուբնիկ (Губник), ավան Ուկրաինայի Վիննիցայի մարզի Գայսինի շրջանում։
Արտաքին հղումներ
Կատեգորիա:Ուկրաինայի Վիննիցայի մարզի Գայսինի շրջանի բնակավայրեր Կատեգորիա:Ուկրաինայի ավաններ
Կառլեն Միքայելյան
Կառլեն Կարապետի Միքայելյան, ՀՀ պետական և քաղաքական գործիչ։
Ծանոթագրություններ
Կատեգորիա:ՀՀ պետական գործիչներ Կատեգորիա:ՀԱԱՀ շրջանավարտներ Կատեգորիա:Նոր Խարբերդ գյուղում ծնվածներ Կատեգորիա:ՀՀ ԱԺ 1-ին գումարման պատգամավորներ Կատեգորիա:ՀՀՇ անդամներ Կատեգորիա:ՀՀ ԳԽ 1-ին գումարման պատգամավորներ Կատեգորիա:Հայ քաղաքական գործիչներ Կատեգորիա:Հայ ճարտարագետներ
(9254) Շունկաի
(9254) Շունկաի (Shunkai), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։